Vasvár Város Képviselő-testülete

**Jegyzőkönyv**

Vasvár Város Önkormányzata Képviselő-testülete 2017. augusztus 16-án megtartott rendkívüli üléséről.

**Rendelet:**

 **10.** A helyi népszavazásról

**Határozatok:**

 **181.** Szociális célú tüzelőanyag vásárlásához kapcsolódó kiegészítő támogatási igény benyújtása

 **182.** Víziközmű gördülő fejlesztési terv elfogadása

 **183.** Név szerinti szavazás elrendelése

 **184.** „Bölcsőde kialakítása” építési beruházás kivitelezőjének az INTER-ALP Építőipari és Szolgáltató Kft kiválasztása

 **185.** Név szerinti szavazás elrendelése

 **186.** „Helyi termelői piactér fejlesztése” építési beruházás kivitelezőjénekaz INTER-ALP Építőipari és Szolgáltató Kft kiválasztása

 **187.** Név szerinti szavazás elrendelése

 **188.** „Vasvár városban önkormányzati közutak, járdák építése, felújítása” építési beruházás első részajánlati köre kivitelezőjének a Németh Kft kiválasztása

 **189.** „Vasvár városban önkormányzati közutak, járdák építése, felújítása” építési beruházás második részajánlati köre kivitelezőjének a Németh Kft kiválasztása

 **190.** Vasvári Városfejlesztési Nonprofit Kft ügyvezetésének projektmenedzsmenti munkáját segítő szakértői szolgáltatási tevékenység teljes körű ellátására irányuló megbízási szerződés Jánosháza Fejlesztéséért Nonprofit Kft-vel való megkötésének elfogadása

 **191.** Térfigyelő kamerarendszer bővítése

 **192.** „Önkormányzati épületek energetikai korszerűsítése” TOP-3.2.1-16 pályázati felhívásra támogatási kérelem benyújtása

 **193.** Dr. Csejthey Lajos, az első Vas megyei születésű olimpikon halálának 40. évfordulója alkalmából emléktábla állításának támogatása

 **194.** Fogorvosi alapellátási körzet feladat ellátási szerződésének megkötése dr. Nagy Csilla fogorvossal

 **195.** Gyermek- és ifjúsági fogászat vállalkozási szerződésének megkötése dr. Nagy Csilla fogorvossal

Vasvár Város Képviselő-testülete

**Jegyzőkönyv**

**Készült** Vasvár Város Önkormányzata Képviselő-testülete 2017. augusztus 16-án megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Galambos István tanácsnok, Dr. Pataky Pál tanácsnok, Unger József képviselő (4 fő)

Sejber Mihály alpolgármester: 6./ folyó ügytől az ülés végéig jelen volt.

Dr. Fabók Tibor képviselő: Az ülés kezdetétől az 5./ folyó ügy végéig jelen volt.

**Távolmaradását előre bejelentette:** Gergye Rezső képviselő (1 fő)

**Tanácskozási joggal jelen voltak:**

 Dr. Ódor Ildikó jegyző,

 Pálláné Dr. Lakics Erika aljegyző,

 Kónya Emília pénzügyi osztályvezető.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend megtárgyalását.

Képviselő-testület a meghívóban szereplő napirenddel 5 igen szavazattal – ellenszavazat és tartózkodás nélkül – egyhangúlag egyetértett, majd az alábbi sorrend szerint jóváhagyta azt:

I. Vasvár Város Önkormányzata Képviselő-testületének …/2017.(…) önkormányzati rendelete a helyi népszavazásról

Előadó: Dr. ÓDOR ILDIKÓ jegyző

 II. FOLYÓ ÜGYEK:

1. Előterjesztés a települési önkormányzatok 2017. évi szociális célú tüzelőanyag vásárlás támogatásához kapcsolódó pályázati kiírásról

Előadó: TÓTH BALÁZS polgármester

1. Előterjesztés Vasvár víziközmű gördülő fejlesztési terv elfogadására

Előadó: Dr. ÓDOR ILDIKÓ jegyző

1. Előterjesztés „Bölcsőde kialakítása” építési beruházás kivitelezőjének kiválasztására indított közbeszerzési eljárás lezárására

Előadó: TÓTH BALÁZS polgármester

1. Előterjesztés „Helyi termelői piactér fejlesztése” építési beruházás kivitelezőjének kiválasztására indított közbeszerzési eljárás lezárására

Előadó: TÓTH BALÁZS polgármester

1. Előterjesztés „Vasvár városban önkormányzati közutak, járdák építése, felújítása” építési beruházás kivitelezőjének kiválasztására indított közbeszerzési eljárás lezárására

Előadó: TÓTH BALÁZS polgármester

1. Előterjesztés a Vasvári Városfejlesztési Nonprofit Kft által kötendő, az ügyvezetés projektmenedzsmenti munkáját segítő szakértői szolgáltatási tevékenység teljes körű ellátására irányuló megbízási szerződés jóváhagyására

Előadó: TÓTH BALÁZS polgármester

1. Előterjesztés Vasvár város közigazgatási területén térfigyelő rendszer bővítésére

Előadó: TÓTH BALÁZS polgármester

1. Határozati javaslat „Önkormányzati épületek energetikai korszerűsítése” TOP-3.2.1-16 pályázati felhívásra támogatási kérelem benyújtására

Előadó: TÓTH BALÁZS polgármester

1. Halmay Zoltán Olimpiai Hagyományőrző Egyesület kérelme

Előadó: TÓTH BALÁZS polgármester

1. Előterjesztés dr. Nagy Csilla fogorvossal kötendő feladat ellátási és vállalkozási szerződéssel kapcsolatosan

Előadó: FÜZI ANDREA intézményvezető

1. **napirendi pont:**

**Vasvár Város Önkormányzata Képviselő-testületének …/2017.(…) önkormányzati rendelete a helyi népszavazásról**

**Dr. Ódor Ildikó jegyző** szóbeli kiegészítésében kiemelte: Megváltozott a népszavazásról szóló törvény, melynek megfelelően a helyi népszavazási rendeletet is módosítani kell. Arra van a képviselő-testületnek jogköre, hogy meghatározza a helyi népszavazáshoz szükséges választópolgárok számát, ami a törvény szerint a választópolgárok 10-25 %-a közé eshet. Jelenleg 3657 választópolgárral lehet számolni Vasváron. Annak érdekében, hogy évente ne kelljen módosítani az önkormányzati rendeletet, javasolta 10 %-nál magasabban meghatározni a választópolgárok számát.

**Tóth Balázs polgármester** 500 főben javasolta megállapítani a helyi népszavazást kezdeményező választópolgárok számát.

Kérdés, hozzászólás nem lévén az „500 fő választópolgár” kiegészítéssel szavazásra tette fel a rendelet-tervezetet.

Képviselő-testület a kiegészített rendelet-tervezettel 5 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**10/2017.(VIII.17.) önkormányzati rendelete**

**a helyi népszavazásról**

Az elfogadott rendelet a jegyzőkönyvhöz csatolva.

1. **napirendi pont:**

**FOLYÓ ÜGYEK:**

1. **napirendi pont:**

**Előterjesztés a települési önkormányzatok 2017. évi szociális célú tüzelőanyag vásárlás támogatásához kapcsolódó pályázati kiírásról**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot, miszerint az önkormányzat 300 m3 kemény lombos fajtájú tüzifa megvásárlásának támogatására nyújt be igényt a Belügyminiszter pályázati kiírására.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**181/2017.(VIII.16.) számú képviselő-testületi határozat:**

**Vasvár Város Önkormányzata** Képviselő-testülete, a települési önkormányzatok 2017. évi szociális célú tüzelőanyag vásárlásához kapcsolódó kiegészítő támogatására vonatkozóan, a Belügyminiszter pályázati kiírása alapján, **szociális célú tüzelőanyag vásárlásához kapcsolódó kiegészítő támogatási igényt nyújt be, 300 m3 kemény lombos fafajta megvásárlásának támogatására.**

Vasvár Város Önkormányzata Képviselő-testülete **vállalja**, hogy a pályázati kiírás 5. c) pontja alapján, a települési önkormányzatok szociális célú tüzelőanyag vásárláshoz kapcsolódó kiegészítő támogatása mellett**, saját forrásként biztosít, kemény lombos fajtájú tűzifa vásárlásához 1.000Ft/erdeim3 + ÁFA (ez bruttó 1.270 Ft/erdeim3)** **önrészt.** Ez az összeg az igényelt 300 m3 fára jutó 5.334.000  Ft kiegészítő támogatás mellett, 381.000 Ft saját forrást jelent. Ezenkívül Vasvár Város Önkormányzata Képviselő-testülete **vállalja a tűzifa szállításával kapcsolatos költségek megfizetését is**, a szociális célú tüzelőanyagban részesülőktől ellenszolgáltatást nem kér. A szociális rászorultság és a 2017. évi igénylés részletes feltételeit **szabályozza**, legkésőbb a tüzelőanyag megvásárlását követő 10. napon hatályba lépő **rendelettel**.

Vasvár Város Önkormányzata Képviselő-testülete nevében Tóth Balázs polgármester **nyilatkozik**, hogy:

|  |  |
| --- | --- |
| -          a pályázatban szereplő adatok megfelelnek a valóságnak, teljes körűek, valósak és hitelesek, |  |
| -          köztartozással nem rendelkezik, |  |
| -          a saját forrás rendelkezésre áll, |  |
| -          megfelel az Áht. 50. §-ában meghatározott követelményeknek, |  |
| -          nem áll fenn harmadik személy irányába olyan kötelezettsége, amely a pályázat céljának megvalósulását meghiúsíthatja, |  |
| -          adólevonási joggal a szociális célú tüzelőanyag vásárlással kapcsolatosan nem rendelkezik. |  |

**Felelős:**Tóth Balázs polgármester

**Határidő:** az igénylés benyújtására 2017. augusztus 25.

1. **napirendi pont:**

**Előterjesztés Vasvár víziközmű gördülő fejlesztési terv elfogadására**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**182/2017.(VIII.16.) számú képviselő-testületi határozat:**

Vasvár Város Önkormányzata Képviselő-testülete elfogadja a VASIVÍZ Zrt. által tervezett vasvári V023 jelű ívóvízellátási rendszer és S012 jelű szennyvízelvezetési és –tisztítási rendszerek 15 éves gördülő fejlesztési tervek felújítási, pótlási, valamint beruházási tervrészeiben foglaltakat. Az elfogadott tervrészek a jegyzőkönyv 1. és 2. számú mellékletét képezik.

Vasvár Város Önkormányzata Képviselő-testülete felhatalmazza Tóth Balázs polgármestert, hogy a víziközmű-szolgáltatásról szóló 2011. évi CCIX. törvény alapján készült gördülő fejlesztési tervrészek összeállításával és a Magyar Energetikai és Közmű-szabályozási Hivatalhoz történő benyújtására, valamint a hatósági eljárásban való teljes képviseletre vonatkozó meghatalmazást aláírja a VASIVÍZ Zrt. részére.

**Felelős:** Tóth Balázs polgármester

**Határidő:** 2017. szeptember 1.

1. **napirendi pont:**

**Előterjesztés „Bölcsőde kialakítása” építési beruházás kivitelezőjének kiválasztására indított közbeszerzési eljárás lezárására**

**Tóth Balázs polgármester** kérdés, hozzászólás nem lévén először javasolta a képviselő-testületnek, hogy a közbeszerzési eljárást lezáró döntés meghozatalára -”Bölcsőde kialakítása” építési beruházás kivitelezőjének kiválasztására - rendeljen el név szerinti szavazást. Javaslatát szavazásra tette fel.

Képviselő-testület a név szerinti szavazás elrendelésével 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**183/2017.(VIII.16.) számú képviselő-testületi határozat:**

Vasvár Város Önkormányzata Képviselő-testülete – figyelemmel Vasvár Város Önkormányzata Szervezeti és Működési Szabályzatáról szóló 20/2013.(XII.21.) önkormányzati rendelet 27. § (3) bekezdésére – név szerinti szavazást rendel el az „Előterjesztés „Bölcsőde kialakítása” építési beruházás kivitelezőjének kiválasztására indított közbeszerzési eljárás lezárására”című napirendi pont ügyében.

**Felelős:** TÓTH BALÁZS polgármester

**Határidő:** azonnal

**Tóth Balázs polgármester** ezt követően a Bíráló Bizottság javaslatának figyelembevételével javasolta a beruházás kivitelezőjének kiválasztására indított közbeszerzési eljárás nyertesének az INTER-ALP Építőipari és Szolgáltató Kft-t kihirdetni. Várhatóan augusztus végén szerződést kötünk velük, a bölcsődét decemberre, jövő év januárra elkészítik.

Szavazásra tette fel az előterjesztésben található határozati javaslat „A változatát”.

Képviselő-testület a határozati javaslat „A változatával” 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**184/2017.(VIII.16.) számú képviselő-testületi határozat:**

Vasvár Város Önkormányzata Képviselő-testülete „Bölcsőde kialakítása”építési beruházás kivitelezőjének kiválasztására indított közbeszerzési eljárásban az alábbi eljárást lezáró döntést hozza.

Ajánlatkérő a rendelkezésre álló nettó 79.082.285 Ft fedezetet kiegészíti nettó 2.805.560 Ft összeggel és a közbeszerzési eljárást EREDMÉNYESNEK nyilvánítja és az eljárás nyertesének az alábbi Ajánlattevőt nyilvánítja:

|  |  |
| --- | --- |
| Ajánlattevő neve: | INTER-ALP Építőipari és Szolgáltató Kft. |
| Ajánlattevő címe: | 1064 Budapest, Rózsa u. 80. 2/1. |
| Egyösszegű nettó ajánlati ár (Ft)*A beárazott költségvetés főösszesítője alapján* | 81.887.845 Ft |
| Megajánlott jótállás (hónap)*Minimálisan 24 hónap, maximálisan 48 hónap jótállás ajánlható meg* | 48 hónap |
| A teljesítésben közreműködő, a 266/2013. (VII.11.) Korm. rendelet szerinti MV-É (építész szakterület) vagy azzal egyenértékű felelős műszaki vezetői jogosultsággal, vagy a jogosultság megszerzéséhez szükséges képzettséggel és gyakorlattal rendelkező szakember szakmai gyakorlati ideje, a jogosultság megszerzésétől illetve megszerzési lehetőségének időpontjától számítva (év) | 1. év
 |

**Határidő:** azonnal

**Felelős:** Tóth Balázs polgármester

1. **napirendi pont:**

**Előterjesztés „Helyi termelői piactér fejlesztése” építési beruházás kivitelezőjének kiválasztására indított közbeszerzési eljárás lezárására**

**Tóth Balázs polgármester** kérdés, hozzászólás nem lévén javasolta a képviselő-testületnek, hogy a közbeszerzési eljárást lezáró döntés meghozatalára -”Helyi termelői piactér fejlesztése” építési beruházás kivitelezőjének kiválasztására - rendeljen el név szerinti szavazást. Javaslatát szavazásra tette fel.

Képviselő-testület a név szerinti szavazás elrendelésével 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**185/2017.(VIII.16.) számú képviselő-testületi határozat:**

Vasvár Város Önkormányzata Képviselő-testülete – figyelemmel Vasvár Város Önkormányzata Szervezeti és Működési Szabályzatáról szóló 20/2013.(XII.21.) önkormányzati rendelet 27. § (3) bekezdésére – név szerinti szavazást rendel el az „Előterjesztés „Helyi termelői piactér fejlesztése” építési beruházás kivitelezőjének kiválasztására indított közbeszerzési eljárás lezárására”című napirendi pont ügyében.

**Felelős:** TÓTH BALÁZS polgármester

**Határidő:** azonnal

**Tóth Balázs polgármester** ezt követően a Bíráló Bizottság javaslatának figyelembevételével javasolta a beruházás kivitelezőjének kiválasztására indított közbeszerzési eljárás nyertesének az INTER-ALP Építőipari és Szolgáltató Kft-t kihirdetni.

Szavazásra tette fel az előterjesztésben található határozati javaslat „A változatát”.

Képviselő-testület a határozati javaslat „A változatával” 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**186/2017.(VIII.16.) számú képviselő-testületi határozat:**

Vasvár Város Önkormányzata Képviselő-testülete „Helyi termelői piactér fejlesztése” építési beruházás kivitelezőjének kiválasztására indított közbeszerzési eljárásban az alábbi eljárást lezáró döntést hozza.

Ajánlatkérő a rendelkezésre álló nettó 39.214.307 Ft fedezetet kiegészíti nettó 5.314.816 Ft összeggel és a közbeszerzési eljárást EREDMÉNYESNEK nyilvánítja és az eljárás nyertesének az alábbi Ajánlattevőt nyilvánítja:

|  |  |
| --- | --- |
| Ajánlattevő neve: | INTER-ALP Építőipari és Szolgáltató Kft. |
| Ajánlattevő címe: | 1064 Budapest, Rózsa u. 80. 2/1. |
| Egyösszegű nettó ajánlati ár (Ft)*A beárazott költségvetés főösszesítője alapján* | 44.529.123 Ft |
| Megajánlott jótállás (hónap)*Minimálisan 24 hónap, maximálisan 48 hónap jótállás ajánlható meg* | 48 hónap |
| A teljesítésben közreműködő, a 266/2013. (VII.11.) Korm. rendelet szerinti MV-É (építész szakterület) vagy azzal egyenértékű felelős műszaki vezetői jogosultsággal, vagy a jogosultság megszerzéséhez szükséges képzettséggel és gyakorlattal rendelkező szakember szakmai gyakorlati ideje, a jogosultság megszerzésétől illetve megszerzési lehetőségének időpontjától számítva (év) | 1. év
 |

**Határidő:** azonnal

**Felelős:** Tóth Balázs polgármester

1. **napirendi pont:**

**Előterjesztés „Vasvár városban önkormányzati közutak, járdák építése, felújítása” építési beruházás kivitelezőjének kiválasztására indított közbeszerzési eljárás lezárására**

**Tóth Balázs polgármester** kérdés, hozzászólás nem lévén javasolta a képviselő-testületnek, hogy a közbeszerzési eljárást lezáró döntés meghozatalára -”Vasvár városban önkormányzati közutak, járdák építése, felújítása” építési beruházás kivitelezőjének kiválasztására - rendeljen el név szerinti szavazást. Javaslatát szavazásra tette fel.

Képviselő-testület a név szerinti szavazás elrendelésével 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**187/2017.(VIII.16.) számú képviselő-testületi határozat:**

Vasvár Város Önkormányzata Képviselő-testülete – figyelemmel Vasvár Város Önkormányzata Szervezeti és Működési Szabályzatáról szóló 20/2013.(XII.21.) önkormányzati rendelet 27. § (3) bekezdésére – név szerinti szavazást rendel el az „Előterjesztés „Vasvár városban önkormányzati közutak, járdák építése, felújítása” építési beruházás kivitelezőjének kiválasztására indított közbeszerzési eljárás lezárására”című napirendi pont ügyében.

**Felelős:** TÓTH BALÁZS polgármester

**Határidő:** azonnal

**Tóth Balázs polgármester** ezt követően javasolta a képviselő-testületnek, hogy az előterjesztésben található, első részajánlati körre, járdák építésére vonatkozó határozati javaslat „A” változatát fogadja el.

Képviselő-testület az első részajánlati körre, járdák építésére vonatkozó határozati javaslat „A” változatával 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**188/2017.(VIII.16.) számú képviselő-testületi határozat:**

Vasvár Város Önkormányzata Képviselő-testülete „Vasvár városban önkormányzati közutak, járdák építése, felújítása” építési beruházás kivitelezőjének kiválasztására indított közbeszerzési eljárásban az alábbi eljárást lezáró döntést hozza.

Ajánlatkérő a rendelkezésre álló nettó 41.928.250 Ft fedezetet kiegészíti nettó 3.656.020 Ft összeggel és a közbeszerzési eljárás 1. részajánlati körét EREDMÉNYESNEK nyilvánítja és a részajánlati kör nyertesének az alábbi Ajánlattevőt nyilvánítja:

|  |  |
| --- | --- |
| Ajánlattevő neve: | Németh Kft. |
| Ajánlattevő címe: | 9800 Vasvár, Alkotmány út 60. |
| Egyösszegű nettó ajánlati ár (Ft)*A beárazott költségvetés főösszesítője alapján* | 45.584.270 Ft |
| Megajánlott jótállás (hónap)*Minimálisan 24 hónap, maximálisan 48 hónap jótállás ajánlható meg* | 30 hónap |
| A teljesítésben közreműködő, a 266/2013. (VII.11.) Korm. rendelet szerinti MV-KÉ (közlekedési építmények szakterület) vagy azzal egyenértékű felelős műszaki vezetői jogosultsággal, vagy a jogosultság megszerzéséhez szükséges képzettséggel és gyakorlattal rendelkező szakember szakmai gyakorlati ideje, a jogosultság megszerzésétől illetve megszerzési lehetőségének időpontjától számítva (év) | 13 év |

**Határidő:** azonnal

**Felelős:** Tóth Balázs polgármester

**Tóth Balázs polgármester** javasolta a képviselő-testületnek, hogy az előterjesztésben található, második részajánlati körre, út- és járda felújításokra vonatkozó határozati javaslatot fogadja el.

Képviselő-testület a második részajánlati körre, út- és járda felújításokra vonatkozó határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**189/2017.(VIII.16.) számú képviselő-testületi határozat:**

Vasvár Város Önkormányzata Képviselő-testülete „Vasvár városban önkormányzati közutak, járdák építése, felújítása” építési beruházás kivitelezőjének kiválasztására indított közbeszerzési eljárásban az alábbi eljárást lezáró döntést hozza.

Ajánlatkérő a közbeszerzési eljárás 2. részajánlati körét EREDMÉNYESNEK nyilvánítja és a részajánlati kör nyertesének az alábbi Ajánlattevőt nyilvánítja:

|  |  |
| --- | --- |
| Ajánlattevő neve: | Németh Kft. |
| Ajánlattevő címe: | 9800 Vasvár, Alkotmány út 60. |
| Egyösszegű nettó ajánlati ár (Ft)*A beárazott költségvetés főösszesítője alapján* | 98.943.810 Ft |
| Megajánlott jótállás (hónap)*Minimálisan 24 hónap, maximálisan 48 hónap jótállás ajánlható meg* | 30 hónap |
| A teljesítésben közreműködő, a 266/2013. (VII.11.) Korm. rendelet szerinti MV-KÉ (közlekedési építmények szakterület) vagy azzal egyenértékű felelős műszaki vezetői jogosultsággal, vagy a jogosultság megszerzéséhez szükséges képzettséggel és gyakorlattal rendelkező szakember szakmai gyakorlati ideje, a jogosultság megszerzésétől illetve megszerzési lehetőségének időpontjától számítva (év) | 13 év |

**Határidő:** azonnal

**Felelős:** Tóth Balázs polgármester

**(Dr. Fabók Tibor képviselő távozott az ülésről. Sejber Mihály alpolgármester megérkezett az ülésre. A jelenlévő képviselők száma 5 fő.)**

1. **napirendi pont:**

**Előterjesztés a Vasvári Városfejlesztési Nonprofit Kft által kötendő, az ügyvezetés projektmenedzsmenti munkáját segítő szakértői szolgáltatási tevékenység teljes körű ellátására irányuló megbízási szerződés jóváhagyására**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**190/2017.(VIII.16.) számú képviselő-testületi határozat:**

Vasvár Város Önkormányzata hozzájárul ahhoz, hogy a Vasvári Városfejlesztési Nonprofit Kft. a jegyzőkönyv 3. számú mellékletét képező, az ügyvezetés projektmenedzsmenti munkáját segítő szakértői szolgáltatási tevékenység teljes körű ellátására irányuló megbízási szerződést a Jánosháza Fejlesztéséért Nonprofit Kft-vel megkösse.

**Határidő:** azonnal

**Felelős:** Tóth Balázs polgármester

1. **napirendi pont:**

**Előterjesztés Vasvár város közigazgatási területén térfigyelő rendszer bővítésére**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**191/2017.(VIII.16.) számú képviselő-testületi határozat:**

Vasvár Város Önkormányzata Képviselő-testülete felhatalmazza Vasvár Város Polgármesterét, hogy az önkormányzat 2017. évi költségvetésében betervezett térfigyelő rendszer bővítésének kivitelezésére irányuló építési munka elvégzésére három gazdasági szereplőtől kérjen árajánlatot és a legalacsonyabb ajánlati árat adó ajánlattevővel a kivitelezési munka elvégzésére irányuló szerződést megkösse.

Határidő: azonnal

Felelős: Tóth Balázs polgármester

1. **napirendi pont:**

**Határozati javaslat „Önkormányzati épületek energetikai korszerűsítése” TOP-3.2.1-16 pályázati felhívásra támogatási kérelem benyújtására**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**192/2017.(VIII.16.) számú képviselő-testületi határozat:**

Vasvár Város Önkormányzata Képviselő-testülete támogatja „Önkormányzati épületek energetikai korszerűsítése” TOP-3.2.1-16 pályázati felhívásra támogatási kérelem benyújtását a Vasvári Ficánkoló Óvoda 9800 Vasvár, Kossuth L.u.2. székhely épületét és a 9800 Vasvár, Nagymákfa u.32. szám alatti Imaház és Turistaszálló épületét érintően.

Felhatalmazza Vasvár Város Polgármesterét, hogy a támogatási kérelem benyújtásához szükséges szolgáltatást végzők kiválasztására – szolgáltatásonként külön-külön – három gazdasági szereplőtől kérjen árajánlatot és a legalacsonyabb ajánlati árat adó gazdasági szereplővel kösse meg a szolgáltatás elvégzésére irányuló szerződést.

Határidő: támogatási kérelem benyújtására 2017. augusztus 29.

Felelős: Tóth Balázs polgármester

1. **napirendi pont:**

**Halmay Zoltán Olimpiai Hagyományőrző Egyesület kérelme**

**Tóth Balázs polgármester** egyetértett az egyesület kezdeményezésével, kérte a képviselők javaslatait arra vonatkozóan, hol legyen az emléktábla elhelyezve.

**Sejber Mihály alpolgármester** kiemelte: Dr. Csejthey Lajos a vasvári járás tisztiorvosa volt Vasváron a 30-as években. Olyan épületen kellene elhelyezni az emléktáblát, amely e tevékenységéhez kötődik. Abban az időben a járási hivatal az 56-osok terén, a mai Főszolgabíró téren működött.

**Tóth Balázs polgármester** lehetséges helyszínként vetette fel az Egészségházat vagy a sportpályát, habár ez „eldugott helyen van”.

**Sejber Mihály alpolgármester** alternatív helyszínként a Városháza bejárati részét jelölte meg.

**Tóth Balázs polgármester** úgy vélekedett, hogy a Városháza bejáratához nem kellene tenni az emléktáblát.

**Unger József képviselő** a Tretter-házat javasolta helyszínnek.

**Dr. Ódor Ildikó jegyző** közölte, hogy a Tretter-ház műemlék, ott csak engedéllyel lehet elhelyezni emléktáblát.

**Dr. Pataky Pál tanácsnok** a kolostor épület fő téri falfelületére javasolta felhelyezni az emléktáblát, ami központi helye a városnak.

**Tóth Balázs polgármester** annak a véleményének adott hangot, hogy az előzőekben felsorolt helyeket meg kell tekinteni a a helyszínen. Erről ráérnek később dönteni. Most a képviselő-testületnek arról kell határoznia, támogatja-e a Halmay Zoltán Olimpiai Hagyományőrző Egyesület kezdeményezésére dr. Csejthey Lajos, az első Vas megyei születésű olimpikon halálának 40. évfordulója alkalmából egy közös emléktábla állítását Vasváron. Javasolta az emléktábla állítás támogatását. Javaslatát szavazásra bocsátotta.

Képviselő-testület a javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**193/2017.(VIII.16.) számú képviselő-testületi határozat:**

Vasvár Város Önkormányzata Képviselő-testülete a Halmay Zoltán Olimpiai Hagyományőrző Egyesület (cím: Szombathely, Hollán Ernő u. 13., egyesületi alelnök Gál László) kezdeményezésére támogatja dr. Csejthey Lajos, az első Vas megyei születésű olimpikon halálának 40. évfordulója alkalmából egy közös emléktábla állítását Vasváron.

Felelős: TÓTH BALÁZS polgármester

Határidő: azonnal

1. **napirendi pont:**

**Előterjesztés dr. Nagy Csilla fogorvossal kötendő feladat ellátási és vállalkozási szerződéssel kapcsolatosan**

**Tóth Balázs polgármester** szóbeli kiegészítésében ismertette a dr. Nagy Csilla fogszakorvossal kötendő, felnőtt lakosság fogorvosi ellátására vonatkozó feladat ellátási szerződés, valamint a 0-18 éves lakosság fogorvosi ellátására irányuló vállalkozási szerződés lényegét.

Elmondta, hogy dr. Nagy Csilla fogszakorvos a Nemzeti Egészségbiztosítási Alapkezelő (továbbiakban: NEAK) által kiírt, a tartósan betöltetlen fogorvosi körzeteket betöltő orvosok letelepedését támogató pályázatot elnyerte. A Körmendi Járási Hivatal 2017. október 1. napjától praxisjogot engedélyezett számára. Ezen időponttól dr. Nagy Csilla feladat ellátási szerződés keretében látná el Vasvár, Alsóújlak, Rábahidvég települések 18 év feletti, állandó lakóhellyel és érvényes egészségbiztosítási kártyával rendelkező lakóit. A fogorvos feladatellátási szerződés alapján, az állami normatíva és a térítés ellenében nyújtott ellátásból származó bevételek terhére végezné a fogorvosi feladatokat, az önkormányzattól külön díjazásra nem tarthatna igényt. Kiemelte, hogy az orvosi eszközök elhasználódása, meghibásodása esetén a fogorvos tartozna javítási, pótlási, beszerzési kötelezettséggel saját költségén, 200.000,-Ft értékhatárig. Továbbá a fogászati rendelés teljesítésével összefüggésben felmerülő közüzemi költségek (áram, víz- és csatorna díj, telefon és internet, távhőszolgáltatás, veszélyes hulladék szállítás, lift szolgáltatás, takarítás) is a fogorvost terhelnék, amit az Egészségügyi Alapellátó Intézmény által negyedévenként kiállított számla alapján köteles megfizetni. Vállalná továbbá a fogorvos, hogy az egy fő fogászati asszisztenst teljes állású alkalmazotti jogviszonyban foglalkoztatja a jelenleg az Egészségügyi Alapellátó Intézménynél közalkalmazotti foglalkoztatásban álló fogászati asszisztens átvételével. A feladat ellátási szerződés 6 évre szólna, 2017. október 1. napjától 2023. szeptember 30.napjáig.

Dr. Nagy Csilla fogorvossal lefolytatott előzetes egyeztetések alapján a gyermek- és ifjúsági fogászati rendelést is ő látná el vállalkozási szerződés alapján a NEAK által biztosított finanszírozási összeg terhére Vasvár, Alsóújlak, Rábahidvég települések 0-18 év közötti lakosságára kiterjedő területi ellátási kötelezettséggel, az önkormányzati rendeletben kijelölt körzetben, helyettesítés keretében. A vállalkozási szerződés 6 évre, 2017. október 1. napjától 2023. szeptember 30. napjáig szólna. A vállalkozást a fogorvos a havi teljesítményadatok alapján a mindenkori NEAK finanszírozásból látná el. Ezen túl az önkormányzattal szemben egyéb költség érvényesítésére nem lenne jogosult. A vállalkozási szerződés tervezet 3.3, és 3.4 pontja rögzíti a személyi és tárgyi feltételek tekintetében a felek jogait és kötelezettségeit.

Kérdés, hozzászólás nem lévén elsőként szavazásra tette fel a fogorvosi alapellátási körzet feladat ellátási szerződését.

Képviselő-testület a feladat ellátási szerződés tervezetével 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**194/2017.(VIII.16.) számú képviselő-testületi határozat:**

Vasvár Város Önkormányzata Képviselő-testülete Dr. Nagy Csilla fogorvossal az Egészségügyi alapellátási körzetekről szóló 17/2015.(XII.18.) önkormányzati rendeletben meghatározott fogorvosi alapellátási körzet feladat ellátási szerződését megköti 2017. október 1-től 2023. szeptember 30-ig terjedő időtartamra.

Felhatalmazza Tóth Balázs polgármestert, hogy a feladat ellátási szerződést, ami a jegyzőkönyv 4. számú mellékletét képezi, Dr. Nagy Csilla fogorvossal megkösse.

**Határidő:** aláírásra: 2017. augusztus 31.

**Felelős:** Tóth Balázs polgármester

**Tóth Balázs polgármester** ezt követően szavazásra tette fel a gyermek- és ifjúsági fogászat ellátására vonatkozó vállalkozási szerződést.

Képviselő-testület a vállalkozási szerződés tervezetével 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**195/2017.(VIII.16.) számú képviselő-testületi határozat:**

Vasvár Város Önkormányzata Képviselő-testülete felhatalmazza a Polgármestert, hogy a gyermek- és ifjúsági fogászat ellátására vonatkozó, 2017. október 1-től 2023. szeptember 30-ig szóló vállalkozási szerződést, ami a jegyzőkönyv 5. számú mellékletét képezi, Dr. Nagy Csilla fogorvossal megkösse az önkormányzati rendeletben kijelölt körzetre, majd arról adjon tájékoztatást a 2017. szeptember havi képviselő-testületi ülésen.

**Határidő:** tájékoztatásra: 2017. szeptember havi képviselő-testületi ülés időpontja

**Felelős:** Tóth Balázs polgármester

**Tóth Balázs polgármester** több tárgy nem lévén az ülést berekesztette.

K.m.e.

 **TÓTH BALÁZS Dr. ÓDOR ILDIKÓ**

 **polgármester jegyző**